PMIndiaData/PMIndiaSum huggingface dataset:
पंतप्रधान 17 जुलै 2020 रोजी इकोसॉकच्या उच्च-स्तरीय विभागाला संबोधित करणार

पंतप्रधान नरेंद्र मोदी शुक्रवारी, 17 जुलै 2020 रोजी न्युयॉर्क येथे होणाऱ्या संयुक्त राष्ट्रांच्या आर्थिक आणि सामाजिक परिषदेच्या या वर्षीच्या उच्च-स्तरीय विभागाला सकाळी 9.30 ते 11.30 (स्थानिक वेळ) या वेळात आभासी माध्यमातून संबोधित करणार आहेत. पंतप्रधान नॉर्वेचे पंतप्रधान आणि संयुक्त राष्ट्रसंघाचे सरचिटणीस अँटोनियो गुटेरेस यांच्यासह समारोप सत्राला देखील संबोधित करणार आहेत. वार्षिक उच्च-स्तरीय विभागामध्ये सरकार, खाजगी क्षेत्र, नागरी संस्था आणि शैक्षणिक संस्थांकडून उच्चस्तरीय प्रतिनिधींचे विविध गट सहभागी झाले आहेत. या वर्षाच्या उच्च-स्तरीय सत्राची संकल्पना आहे “कोविड-19 नंतर बहुपक्षीयवाद : 75 व्या वर्धापनदिनी आम्हाला कोणत्या प्रकारचे संयुक्त राष्ट्र आवश्यक आहे”. बदलते आंतरराष्ट्रीय वातावरण आणि कोविड-19 साथीच्या आजारानुसार आयोजित केलेले हे सत्र बहुपक्षीयतेला आकार देणाऱ्या महत्वपूर्ण शक्तींवर लक्ष केंद्रित करून मजबूत नेतृत्वाच्या माध्यमातून जागतिक अजेंड्याला पाठबळ देण्यासाठी मार्ग शोधणे, प्रभावी आंतरराष्ट्रीय संस्था, भागीदारीचे विस्तृतीकरण जागतिक सार्वजनिक वस्तूंचे महत्व वर्धित करण्यावर लक्ष केंद्रित करेल. 2021-22 या कालावधीसाठी 17 जून रोजी सुरक्षा मंडळाच्या अस्थायी सदस्य म्हणून भारताने केलेल्या जबरदस्त निवडणुकीनंतर, संयुक्त राष्ट्रांच्या व्यापक सभासदांना संबोधित करण्याची पंतप्रधानांची ही पहिली संधी असेल. संयुक्त राष्ट्रसंघाच्या स्थापनेच्या 75 व्या वर्धापनदिनानिमित्त इकोसॉकच्या उच्च-स्तरीय विभागाची संकल्पना देखील भारतीय सुरक्षा परिषदेच्या प्राधान्याने दिसून येते, ज्यात आम्ही कोविड-19 नंतरच्या जगात ‘बहुपक्षीय सुधारणा’ करण्याचे आवाहन केले आहे. ईकोसॉकचे उद्घाटन अध्यक्ष म्हणून भारताच्या भूमिकेची (1946 मधील सर रामास्वामी मुदालियार) पुनरावृत्ती आहे. पंतप्रधानांनी यापूर्वी जानेवारी 2016 मध्ये इकोसॉकच्या 70 व्या वर्धापन दिनानिमित्त मुख्य भाषण दिले होते.
सुब्रमण्यम भारती यांच्या जयंतीनिमित्त पंतप्रधानांनी केले अभिवादन

पंतप्रधान नरेंद्र मोदी यांनी सुब्रमण्यम भारती यांच्या जयंतीनिमित्त त्यांना अभिवादन केले आहे. “माननीय सुब्रमण्यम भारती यांच्या जयंतीनिमित्त त्यांचे स्मरण करतो. ‘महाकवी भरतियार’ म्हणून प्रसिद्ध झालेले भारती, देशभक्ती, सामाजिक सुधारणा, काव्यप्रतिभा आणि निर्भयता यांचे प्रतीक आहेत. त्यांचे विचार आणि कार्य आपल्याला कायम प्रेरणा देत राहिल. सुब्रमण्यम भारती यांचा सर्वाधिक विश्वास न्याय आणि समानतेवर होता. त्यांनी एकदा म्हटले होते, ‘एका व्यक्तीची जरी उपासमार होत असेल तर आम्ही संपूर्ण जग नष्ट करु’. माणसाचे दु:ख कमी करण्यासाठी आणि सक्षमीकरणाला चालना देण्यासाठीचा त्यांचा दृष्टिकोन यातून दिसून येतो.” असे पंतप्रधान म्हटले आहे.
नॅशनल ज्यूट मॅन्यूफॅक्चर कॉर्पोरेशन लि. आणि त्याची सहाय्यक कंपनी बर्डस् ज्यूट ॲण्ड एक्सपोर्टस लि. बंद करायला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने नॅशनल ज्यूट मॅन्यूफॅक्चर कॉर्पोरेशन लि. (एनजेएमसी) आणि त्याची सहाय्यक कंपनी बर्डस् ज्यूट ॲण्ड एक्सपोर्टस् लि. (बीजेईएल) बंद करायला मंजुरी दिली. बंद करण्यासाठीची प्रक्रिया डीपीईच्या मार्गदर्शक तत्त्वानुसार मालमत्तेची विक्री केली जाईल आणि यातून मिळणाऱ्या पैशातून सर्व देणी चुकती केल्यानंतर उर्वरित रक्कम भारताच्या संचित निधीमध्ये जमा केली जाईल. डीपीईच्या मार्गदर्शक तत्त्वानुसार मालमत्तेच्या विक्रीसाठी भू व्यवस्थापन संस्थेची (एलएमए)मदत घेतली जाईल. एलएमएला निर्देश दिले जातील की, त्यांनी डीपीईच्या मार्गदर्शक तत्त्वानुसार मालमत्तेची विक्री करण्यापूर्वी मालमत्तेची संपूर्ण पडताळणी पूर्ण करावी. वस्त्रोद्योग मंत्रालयाचा बीजेईएलच्या इमारतीची किंवा जमिनीचा आपल्या कामासाठी वापर करण्याचा प्रस्ताव नाही. भू व्यवस्थापन संस्थेला याची माहिती प्रत्यक्ष दिली जाईल. लाभ या निर्णयामुळे या दोन्ही आजारी कंपन्या चालवण्यासाठी वारंवार होणारा खर्च कमी करण्यास सरकारला मदत होईल. या प्रस्तावामुळे तोट्यात जाणाऱ्या कंपन्या बंद करण्यासाठी मदत मिळेल आणि विधायक कार्यासाठी किंवा विकासासाठी आर्थिक निधी उभा करण्यासाठी मौल्यवान मालमत्ता जारी करणे सुनिश्चित होईल. सार्वजनिक क्षेत्रातल्या या दोन्ही कंपन्यांच्या जमिनीचा वापर सार्वजनिक वापरासाठी किंवा अन्य सरकारी वापरासाठी केला जाईल.
फौजदारी प्रकरणांमध्ये परस्पर कायदेशीर सहकार्यासाठी भारत आणि ब्राझिल यांच्यात झालेल्या कराराला केंद्रीय मंत्रिमंडळाची मंजुरी

फौजदारी प्रकरणांमध्ये परस्पर कायदेशीर सहकार्यासाठी भारत आणि ब्राझिल यांच्यात झालेल्या कराराला आज केंद्रीय मंत्रिमंडळाने मंजुरी दिली. दोन्ही देशातल्या फौजदारी प्रकरणांचा निपटारा लवकरात लवकर घ्यावा यासाठी परस्पर कायदेशीर सहकार्य तसेच तपास आणि शिक्षेच्या अंमलबजावणीतही परस्पर सहकार्य करणे शक्य होणार आहे. बहुराष्ट्रीय गुन्हेगारी आणि त्याचा दहशतवादाशी असलेला संबंध लक्षात घेता या करारामुळे दोन्ही देशांना अशा प्रकरणांचा सामना करताना व्यापक कायदेशीर आधार मिळू शकेल. गुन्ह्यांचा छडा लावणे, पुरावे, गुन्ह्यांना अटकाव करणे तसेच अशा गुन्ह्यांसाठी विशेषत: दहशतवादी कारवायांसाठी दिला जाणारा निधी रोखणे या करारामुळे शक्य होणार आहे.
2017 -2018 या वर्षातल्या दीर्घ मुदतीच्या सिंचन निधीसाठी 9020 कोटी रुपयांची अतिरिक्त अर्थसंकल्पीय संसाधने उभारण्याला मंत्रिमंडळाची मंजूरी

2017 -2018 या वर्षातल्या दीर्घ मुदतीच्या सिंचन निधीसाठी 9020 कोटी रुपयांची अतिरिक्त अर्थसंकल्पीय संसाधने उभारण्याला केंद्रीय मंत्रिमंडळाने मान्यता दिली आहे. ही रक्कम, नाबार्डद्वारे प्रधानमंत्री कृषी सिंचन योजनेअंतर्गत चालणाऱ्या आणि प्राधान्य देण्यात आलेल्या 99 सिंचन योजना आणि त्यांच्या कमांड क्षेत्र विकासाच्या त्वरित सिंचन लाभ कार्याच्या अंमलबजावणीसाठी, ऋणविषयक वार्षिक 6 टक्के व्याजदर सुनिश्चित करण्यासाठी रोखे जारी करून उभारण्यात येणार आहे. त्वरित सिंचन लाभ कार्यक्रमांतर्गत हाती घेतलेले अनेक, मोठे आणि मध्यम सिंचन प्रकल्प निधीच्या पुरेशा तरतुदीअभावी रखडले होते. राज्य आणि केंद्रीय जल आयोगाच्या विविध आढावा बैठकांनुसार 18 प्रकल्प पूर्ण अथवा पूर्णत्वाला आले आहेत. 2017-18 या वर्षात आणखी 33 प्रकल्प पूर्ण होण्याची शक्यता आहे.
माहिती – तंत्रज्ञान आणि इलेक्ट्रॉनिक्स क्षेत्रातील सहकार्यासाठी भारत आणि सर्बिया यांच्यातल्या पूर्वोत्तर प्रकल्प सामंजस्य कराराला मंत्रिमंडळाची मंजुरी

माहिती – तंत्रज्ञान आणि इलेक्ट्रॉनिक्स क्षेत्रातील सहकार्याला चालना देण्यासाठी भारत आणि सर्बिया यांच्यात झालेल्या पूर्वोत्तर प्रकल्प सामंजस्य कराराला, पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मान्यता देण्यात आली. माहिती तंत्रज्ञान आणि इलेक्ट्रॉनिक्स क्षेत्रात भारत आणि सर्बियामधल्या सहकार्याला चालना देणे, सरकारे, खासगी संस्था, क्षमता बांधणी संस्था आणि दोन्ही देशातल्या माहिती तंत्रज्ञान व इलेक्ट्रॉनिक्स क्षेत्रातील सरकारी आणि खासगी संस्था यांच्यातील सहकार्य वृद्धिंगत करणे हा या करारामागचा हेतू आहे.
येत्या शनिवारी इंडिया पोस्ट पेमेंट्स बँकेचे पंतप्रधानांच्या हस्ते उद्‌घाटन

पंतप्रधान नरेंद्र मोदी एक सप्टेंबरला आयपीपीबी अर्थात इंडिया पोस्ट पेमेंट्‌स बँकेचे नवी दिल्लीतल्या तालकटोरा स्टेडियमवर उद्‌घाटन करतील. केंद्र सरकारच्या वित्तीय समावेशकतेचे उद्दीष्ट जलदगतीने साध्य व्हावे यासाठी जनसामान्यांकरिता सहज उपलब्ध आणि विश्वासार्ह बँक म्हणून या बँकेची निर्मिती करण्यात आली आहे. तीन लाखाहून जास्त पोस्टमन आणि ग्रामीण डाक सेवकांसह देशाच्या कानाकोपऱ्यात पोहोचलेल्या टपाल खात्याच्या विशाल जाळ्याचा या बँकांना उपयोग होणार आहे. त्याचबरोबर देशात बँकिंग क्षेत्राची व्याप्तीही वाढणार आहे. केंद्र सरकारच्या या आणखी यशस्वी उपक्रमामुळे, आयपीपीबीमुळे देशाच्या जलदगतीने होणाऱ्या विकासाचे लाभ देशाच्या दुर्गम भागापर्यंत पोहोचणार आहेत. उद्‌घाटनाच्या दिवशी आयपीपीबीच्या 650 शाखा आणि 3250 ॲक्सेस पॉईंट असतील. 31 डिसेंबर 2018 पर्यंत देशातील सर्व 1.55 लाख टपाल कार्यालये आयपीपीबीशी जोडली जाणार आहेत. बचत खाते, चालू खाते, मनी ट्रान्सफर, डायरेक्ट बेनिफीट ट्रान्सफर, बिल आणि युटीलिटी पेमेंट, एंटरप्राइज आणि मर्चंन्ट पेमेंट या सुविधा आयपीपीबीकडे उपलब्ध राहणार आहेत. या आणि इतर सेवा काऊंटर सेवा, मायक्रो एटीएम, मोबाईल बँकिंग ॲप, एसएमएस आणि आयव्हीआर अशा विविध माध्यमातून बँकांचे तंत्रज्ञान मंच वापरुन प्रदान केल्या जातील.
भारत आणि बांग्लादेश दरम्यान हायड्रोकार्बन क्षेत्रातील सहकार्यावरील सामंजस्य आराखड्यावर स्वाक्षरी करायला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने भारत आणि बांग्लादेश दरम्यान हायड्रोकार्बन क्षेत्रातील सहकार्यावरील सामंजस्य आराखड्यावर स्वाक्षरी करायला मंजुरी दिली. समानता आणि परस्पर लाभ या आधारावर हायड्रोकार्बन क्षेत्रात भारत-बांग्लादेश द्विपक्षीय सहकार्य वृद्धिंगत करण्यासाठी सहकारी संस्थात्मक यंत्रणा स्थापन करणे हा या प्रस्तावित सामंजस्य आराखड्याचा उद्देश आहे. उप-प्रादेशिक आणि प्रादेशिक स्तरावर द्विपक्षीय सहकार्याला हा आराखडा प्रोत्साहन देतो. यामुळे विकासाला चालना मिळेल तसेच उभय देशांना त्यांच्या विकासविषयक आकांक्षा, शांततामय आणि समृद्ध दक्षिण आशियाचे समान स्वप्न प्रत्यक्षात साकारायला मदत मिळेल. प्रस्तावित सामंजस्य आराखडा बंधनकारक नसून पाच वर्षांसाठी वैध असेल.
रेल्वे अर्थसंकल्प केंद्रीय अर्थसंकल्पात विलीन करायला, अर्थसंकल्प सादरीकरण अलिकडे आणण्याला आणि अर्थसंकल्प व हिशेबांमध्ये नियोजित आणि अनियोजित वर्गीकरणाचे विलीनीकरण करायला केंद्रीय मंत्रिमंडळाची मंजुरी

केंद्रीय मंत्रिमंडळाने काही प्रमुख अर्थसंकल्पीय सुधारणांसंबंधी अर्थ मंत्रालयाच्या प्रस्तावांना मंजुरी दिली. यामध्ये, रेल्वे अर्थसंकल्प केंद्रीय अर्थसंकल्पात विलीन करणे, अर्थसंकल्प सादरीकरणाची तारीख 28 फेब्रुवारीवरुन 1 फेब्रुवारी करणे आणि अर्थसंकल्प आणि हिशेबांमध्ये नियोजित आणि अनियोजित वर्गीकरणाचे विलीनीकरण करण्याचा समावेश आहे. वर्ष 2017-18च्या अर्थसंकल्पा पासून हे सर्व बदल एकाचवेळी केले जातील. रेल्वे अर्थसंकल्प आणि केंद्रीय अर्थसंकल्पाचे विलीनीकरण पुढील प्रशासकीय आणि आर्थिक व्यवस्थांसह रेल्वे अर्थसंकल्प केंद्रीय अर्थसंकल्पात विलीन करायला मंत्रिमंडळाने मंजुरी दिली :- 1) रेल्वेची विभागीय व्यावसायिक उपक्रम विशिष्ट ओळख कायम राहील. 2) रेल्वेची आर्थिक स्वायत्तता आणि आर्थिक अधिकार अबाधित राहतील. 3) सध्याची आर्थिक व्यवस्था कायम राहील, ज्यामध्ये रेल्वे त्यांचा महसुली खर्च भागवेल. 4) 2017-18 पासून लाभांश देण्याची जबाबदारी रेल्वेवर राहणार नाही. यामुळे रेल्वेची लाभांश स्वरुपात 9 हजार 700 कोटी रुपयांची बचत होईल. विलीनीकरणामुळे होणारी मदत :- – एकत्रित अर्थसंकल्पामुळे रेल्वेचे कामकाज केंद्रस्थानी येईल आणि सरकारच्या आर्थिक स्थितीचे सर्वांगीण चित्र समोर येईल. – विलीनीकरणामुळे प्रक्रियात्मक गरजा कमी होतील, सुशासन आणि कामाचा मुद्दा ऐरणीवर येईल. अर्थसंकल्प सादरीकरणाची तारीख अर्थसंकल्प सादरीकरणाची तारीख 28 फेब्रुवारीवरुन 1 फेब्रुवारी करण्याला मंत्रिमंडळाने तत्त्वत: मंजुरी दिली. 2017-18च्या अर्थसंकल्पाची नेमकी तारीख विविध राज्यांमधील विधानसभा निवडणुका लक्षात घेऊन निश्चित केली जाईल. अर्थसंकल्प एक महिना अगोदर सादर केल्यामुळे मंत्रालये आणि विभागांना उत्तम नियोजन आणि योजनांची अंमलबजावणी आर्थिक वर्षाच्या सुरुवातीलाच करता येईल. नियोजित आणि अनियोजित वर्गीकरणाचे विलीनीकरण नियोजित आणि अनियोजित वर्गीकरणामुळे विविध योजनांसाठी येणारा नेमका खर्च समजत नव्हता. केंद्र आणि राज्य सरकारांकडून नियोजित खर्चाबाबत दुजाभाव केला जात असल्यामुळे आवश्यक खर्चांकडे दुर्लक्ष होत होते. विलीनीकरणामुळे महसूल आणि भांडवली खर्चाचा योग्य अर्थसंकल्पीय आराखडा उपलब्ध होईल.
पंतप्रधानांनी पीएसएलव्ही सी-31 च्या यशस्वी प्रक्षेपणाबद्दल आणि उपग्रह कक्षेत स्थापन केल्याबद्दल इस्रोच्या वैज्ञानिकांचे अभिनंदन केले

पंतप्रधान नरेंद्र मोदी यांनी इस्रोच्या (भारतीय अंतराळ संशोधन संघटना) वैज्ञानिकांशी संवाद साधला आणि पीएसएलव्ही सी-31 च्या यशस्वी प्रक्षेपणाबद्दल आणि आयआरएनएसएस 1-ई हा उपग्रह त्याच्या कक्षेत स्थापन केल्याबद्दल त्यांचे अभिनंदन केले. “पीएसएलव्ही सी-31 चे यशस्वी प्रक्षेपण आणि आयआरएनएसएस 1-ई हा उपग्रह कक्षेत स्थापन केल्याबद्दल इस्रो आणि आपल्या वैज्ञानिकांचे धाडस आणि निर्धाराबद्दल त्यांचे अभिनंदन करतो. इस्रोच्या वैज्ञानिकांशी आज बोललो आणि त्यांच्या कामगिरीबद्दल त्यांचे अभिनंदन केले. आपले वैज्ञानिक आपल्याला अभिमान वाटावा अशी कामगिरी करत आहेत”असे पंतप्रधानांनी ट्विट केले आहे.
माजी आमदार श्री उरीमाजालू के. रामा भट यांच्या निधनाबद्दल पंतप्रधानांनी शोक व्यक्त केला

पंतप्रधान नरेंद्र मोदी यांनी माजी आमदार श्री उरीमाजालू के. रामा भट यांच्या निधनाबद्दल शोक व्यक्त केला आहे. आपल्या ट्विटरसंदेशामध्ये पंतप्रधान म्हणाले; “जनसंघ आणि भाजपच्या इतिहासात, उरीमाजालू के. रामा भट जी सारख्या दिग्गजांना विशेष स्थान आहे. त्यांनी कर्नाटकात आमचा पक्ष मजबूत करण्यासाठी परिश्रमपूर्वक कार्य केले आणि लोकांची अथक सेवा केली. त्यांच्या निधनाने मला दु:ख झाले आहे. त्यांच्या कुटुंबाप्रती शोक व्यक्त करतो. “ओम शांती.”
‘भारत तुमच्या आगमनाच्या प्रतिक्षेत’ पंतप्रधान मोदी यांचे अमेरिकेचे राष्ट्राध्यक्ष डोनाल्ड ट्रम्प यांना आमंत्रण

अमेरिकेचे राष्ट्राध्यक्ष डोनाल्ड ट्रम्प यांच्या दोन दिवसीय औपचारिक दौऱ्याच्या पार्श्वभूमीवर पंतप्रधान नरेंद्र मोदी यांनी ‘भारत तुमच्या आगमनाच्या प्रतिक्षेत आहे, डोनाल्ड ट्रम्प’ अशा शब्दांत त्यांना आमंत्रण देत स्वागत केले आहे. ट्विटरवर दिलेल्या संदेशात पंतप्रधानांनी म्हटले आहे की, ‘आपली भारत भेट निश्चितच दोन्ही देशांमधील मैत्रीचे संबंध अधिक दृढ करणारी ठरेल, लवकरच अहमदाबादमध्ये भेटू.’ राष्ट्राध्यक्ष डोनाल्ड ट्रम्प आज अहमदाबाद येथे येणार असून अहमदाबादच्या मोटेरा स्टेडियम येथे ‘नमस्ते ट्रम्प’ या कार्यक्रमात ते सहभागी होणार आहेत. त्यानंतर ते साबरमती आश्रमालाही भेट देतील. संध्याकाळी ट्रम्प दिल्लीला जाणार आहेत. या भेटीदरम्यान ट्रम्प यांची पंतप्रधान मोदींसोबत विविध राष्ट्रीय आणि आंतरराष्ट्रीय मुद्यांवर सविस्तर चर्चा होणे अपेक्षित आहे.
भारतरत्न एमजीआर यांच्या जयंतीनिमित्त पंतप्रधानांनी आदरपूर्वक केले त्यांचे स्मरण

भारतरत्न एमजीआर यांच्या जयंतीनिमित्त पंतप्रधान नरेंद्र मोदी यांनी त्यांचे आदरपूर्वक स्मरण करून त्यांना आदरांजली वाहिली आहे. ट्विटर संदेशात पंतप्रधान म्हणतात, "भारतरत्न एमजीआर यांच्या जयंतीनिमित्त त्यांचे आदरपूर्वक स्मरण. सामाजिक न्याय आणि सक्षमीकरणाला सर्वोच्च प्राधान्य देणारे प्रभावशाली प्रशासक म्हणून त्यांचे कार्य प्रख्यात आहे. त्यांच्या योजनांनी गरिबांच्या आयुष्यात सकारात्मक परिवर्तन घडून आले. त्यांची चित्रपटक्षेत्रातील प्रतिभाही व्यापक स्तरावर नावाजली जाते."
नविकरणीय उर्जा क्षेत्रात भारत आणि गिनी यांच्यातल्या सामंजस्य कराराला केंद्रीय मंत्रिमंडळाची मान्यता

नविकरणीय उर्जा क्षेत्रात भारत आणि गिनी यांच्यातल्या सामंजस्य कराराला केंद्रीय मंत्री मंडळाच्या बैठकीत आज मान्यता देण्यात आली. उद्देश:- सहकार्यात्मक, संस्थात्मक संबंधासाठी पाया घालणे. नविकरणीय उर्जा क्षेत्रात द्विपक्षीय तांत्रिक सहकार्याला प्रोत्साहन देणे सहकार्यासाठी सौर उर्जा, पवन ऊर्जा, जैव उर्जा,या क्षेत्रांचा समावेश सामंजस्य करारामुळे दोन्ही देशातले द्विपक्षीय सहकार्य बळकट होण्यासाठी मदत होणार आहे.
युवा कार्यातील सहकार्याबाबत भारत आणि बांगलादेश यांच्यातील सामंजस्य करारास केंद्रीय मंत्रिमंडळाने मान्यता दिली

पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाला भारत आणि बांगलादेश यांच्यातील युवा कार्यातील सहकार्याबाबतच्या सामंजस्य कराराची माहिती देण्यात आली. 5 ऑक्टोबर 2019 रोजी नवी दिल्ली येथे या सामंजस्य करारावर स्वाक्षऱ्या करण्यात आल्या होत्या. भारत आणि बांगलादेश यांच्यात युवा संबंधांच्या क्षेत्रातील कार्यक्रमांची देवाणघेवाण केल्याने तरुणांमध्ये विचारांची, मूल्ये आणि संस्कृतीची देवाणघेवाण करण्यास आणि मैत्रीपूर्ण संबंध दृढ होण्यास मदत होईल. यामुळे तरूणांमध्ये आंतरराष्ट्रीय दृष्टीकोन विकसित करण्यात आणि युवकांच्या कार्यक्षेत्रात त्यांचे ज्ञान आणि कौशल्य वाढविण्यास मदत मिळेल .
राष्ट्रपतींच्या वाढदिवसाच्या दिवशी पंतप्रधानांच्या हस्ते  दोन पुस्तकांचे प्रकाशन

पंतप्रधान नरेंद्र मोदी यांनी आज राष्ट्रपती भवनातल्या ऐतिहासिक दरबार हॉलमध्ये झालेल्या एका कार्यक्रमात “स्पीचेस ऑफ प्रेसिंडेट – खंड तिसरा” आणि “प्रेसिंडेशियल रिट्रीट्‌स” या दोन पुस्तकांचे प्रकाशन केले. राष्ट्रपती प्रणव मुखर्जी यांच्या वाढदिवसानिमित्त आयोजित केलेल्या अनेक कार्यक्रमांपैकी हा एक कार्यक्रम होता. राष्ट्रपती प्रणव मुखर्जी यांच्या 80व्या वाढदिवसानिमित्त पंतप्रधानांनी त्यांचे अभिष्टचिंतन केले. आपल्या राजकीय कारर्कीर्दीत राष्ट्रपती प्रणव मुखर्जी यांनी केंद्र सरकारमधील अनेक उच्च पदाचा कार्यभार समर्थपणे पेलल्याचे गौरवोद्‌गार पंतप्रधानांनी यावेळी काढले. राष्ट्रपतींसोबत पंतप्रधान म्हणून काम करण्याची संधी मिळाली हे भाग्य असल्याचे पंतप्रधान म्हणाले. दोन्ही पुस्तके अतिशय उत्तम रितीने लिहिलेली असून या पुस्तकातून राष्ट्रपतींच्या तल्लख बुध्दीचे दर्शन घडते असे पंतप्रधानांनी यावेळी सांगितले.
दिलीप पाडगावकर यांच्या निधनाबद्दल पंतप्रधानांकडून दु:ख व्यक्त

पंतप्रधान नरेंद्र मोदी यांनी दिलीप पाडगावकर यांच्या निधनाबद्दल शोक व्यक्त केला आहे. महान विचारवंत असलेल्या दिलीप पाडगावकर यांचे पत्रकारितेतील योगदान सदैव स्मरणात राहील, त्यांच्या निधनाने दु:ख झाले. मृतात्म्याला शांती लाभो असे पंतप्रधानांनी शोकसंदेशात म्हटले आहे.
चौथ्या भारत-जर्मनी आंतर सरकारी सल्लामसलतींसाठी पंतप्रधान बर्लिनमध्ये

चौथ्या भारत-जर्मनी आंतरसरकारी सल्लामसलतींसाठी पंतप्रधान नरेंद्र मोदी सोमवारी बर्लिनमध्ये दाखल झाले. पंतप्रधानांची ही जर्मनीला दिलेली दुसरी द्विपक्षीय भेट आहे. जर्मनीच्या चॅन्सलर अँजेला मर्कल यांनी पंतप्रधान मोदी यांच्यासाठी बर्लिनजवळ शॉटस् मेझेनबर्ग येथे अनौपचारिक भोजनाचे आयोजन केले. यावेळी दोन्ही नेत्यांमध्ये स्मार्ट सिटीज, कौशल्य विकास, स्वच्छ ऊर्जा तसंच इतर समान मुद्यांबाबत सुमारे 3 तास चर्चा झाली. वस्तू सेवा करासह भारताच्या आर्थिक विकास कार्यक्रम कौतुकास्पद असल्याचे यावेळी स्पष्ट करण्यात आले. दोन्ही नेत्यांनी प्रादेशिक आणि जागतिक मुद्यांचा आढावा घेतला. युरोपियन युनियनची संलग्नता आणि जागतिक स्थैर्यासाठी असलेले त्याचे महत्त्व याचा पंतप्रधान मोदी यांनी पुनरुच्चार केला. अफगाणिस्तानबाबत चर्चा करताना अफगाण नेतृत्वाखालील अफगाणिस्तानातील सलोख्याचे महत्त्व दोन्ही नेत्यांनी अधोरेखित केले. मूलतत्त्ववादी विचारांचे निर्मूलन, दहशतवाद तसंच चीनच्या बेल्ट ॲण्ड रोड धोरण, हवामान बदल या संदर्भातही यावेळी चर्चा झाली.
भारत आणि ब्रुनेई दरुसालेम यांच्यात कर संकलन विषयक माहितीचे आदान प्रदान आणि सहाय्य याविषयीच्या करारावर स्वाक्षऱ्या आणि मंजुरीला मंत्रिमंडळाची मान्यता

भारत आणि ब्रुनेई दरुसालेम यांच्यात कर संकलन विषयक माहितीचे आदान प्रदान आणि सहाय्य याविषयीच्या करारावर स्वाक्षऱ्या करण्याला आणि या कराराच्या मंजुरीला मंत्रिमंडळाने मान्यता दिली आहे. तपशील :
फ्रान्समध्ये नीस येथे झालेल्या भीषण हल्ल्याचा पंतप्रधानांतर्फे निषेध

पंतप्रधान नरेंद्र मोदी यांनी फ्रान्सच्या नीस शहरावर झालेल्या भीषण हल्ल्याचा निषेध केला आहे. त्यांच्या संदेशात पंतप्रधान म्हणतात, ‘नीस शहरावरील भयंकर हल्ल्यामुळे थरारुन गेलो. मी अशा भ्याड हल्ल्याचा निषेध करतो. माझी सहानुभूती सदैव या हल्ल्यात जखमी झालेल्या कुटुंबीयांसोबत आहे. जखमी नागरिक लवकर बरे होतील अशी आशा करतो. ‘भारत अशा कठीण प्रसंगी फ्रान्समधील बंधु-भगिनींच्या पाठिशी उभा आहे.’
परदेशातील धोरणात्मकदृष्ट्या महत्वाच्या पायाभूत सुविधा प्रकल्पांसाठी बोली लावणाऱ्या भारतीय कंपन्यांना सहाय्य करण्यासाठी, “सवलत वित्तीय योजने” च्या मुदतवाढीला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने,परदेशातील धोरणात्मकदृष्ट्या महत्वाच्या पायाभूत सुविधा प्रकल्पांसाठी बोली लावणाऱ्या भारतीय कंपन्यांना सहाय्य करण्यासाठीच्या “सवलत वित्तीय योजने”ला मुदतवाढ द्यायला मंजुरी दिली. तपशील: या योजनेंतर्गत, भारत सरकार 2015-16 वर्षापासून परदेशातील धोरणात्मकदृष्ट्या महत्वाच्या पायाभूत सुविधा प्रकल्पांसाठी बोली लावणाऱ्या भारतीय कंपन्यांना सहाय्य करीत आहे. या योजनेला पुढची पाच वर्षे अर्थात 2018-2023 पर्यंत मुदतवाढ देण्याचा प्रस्ताव होता. अपेक्षित वित्तीय परिणाम : आर्थिक व्यवहार विभागामार्फत कर्ज देणाऱ्या ज्या बँकांसाठी अर्थसंकल्पीय तरतूद केली जाईल, त्यांच्या संदर्भात पुढील प्रकारे व्याज समपातन सहाय्य प्रदान केले जाईल – वर्ष 2018-19 2019-20 2020-21 2021-22 2022-23 एकूण आयईएस रक्कम (दशलक्ष अमेरिकन डॉलर्स) 6.5 10.00 18.75 29.00 32.00 96.25 आयईएस रक्कम (कोटी रूपये) 42.25 65.00 121.88 188.50 208.00 625.63 सूचना : अंदाजे आयईईएस केवळ विद्यमान प्रकल्पांच्या संदर्भात आहे. मुख्य प्रभाव : सीएफएसपूर्वी भारतीय कंपन्या परदेशातील मोठ्या प्रकल्पांसाठी बोली लावण्यास सक्षम नव्हत्या. अशा प्रकल्पांसाठी मोठी वित्तीय गुंतवणूक आवश्यक होती आणि चीन, जापान, युरोप, अमेरिकेसारख्या इतर देशांमधील बोली लावणारे अधिक चांगल्या अटींवर कर्ज देण्यास सक्षम होते. त्यामुळे कमी व्याजदर आणि दीर्घ अवधीच्या आधारे या देशातील बोली लावणाऱ्यांचा फायदा होत असे. भारताने अशा प्रकल्पांसाठी बोली लावणाऱ्यांना वित्तीय सहाय्य उपलब्ध करून दिल्यामुळे भारतात रोजगार वाढीबरोबरच साधन सामग्री आणि यंत्राचीही मागणी वाढेल तसेच जागतिक स्तरावर भारताची अधिक चांगली प्रतिमा तयार होऊ शकेल.
पंतप्रधानांद्वारे ईशान्य राज्य भेटीचे फोटो सामाईक करण्याची विनंती

पंतप्रधान नरेंद्र मोदी यांनी ईशान्य भारताच्या सौंदर्याचे कौतुक केले असून लोकांना विनंती केली की, त्यांनी जर पूर्वोत्तर राज्यांना भेट दिली असेल आणि त्यांचे फोटो असतील तर ते इन्स्टाग्रामवर #MagnificentNortheast चा वापर करून अपलोड करावे. त्यांनी स्वत:चे फोटो सामाईक करण्याचे आश्वासन दिले. त्यांनी आज त्यांच्या पूर्वोत्तर राज्यांचे फोटो सर्वांसाठी अपलोड केलेत. ते म्हणाले की, इन्स्टाग्राम #MagnificentNortheast माझ्या पेजवर स्टोरीच्या माध्यमातून पिक्चर्स सामाईक केले आहेत.
1.5 लाख वेलनेस सेंटर्सच्या स्थापनेचे उद्दिष्ट गाठल्या बद्दल पंतप्रधानांनी केली प्रशंसा

नवी दिल्‍ली, 29 डिसेंबर 2022 1.5 लाख आयुष्मान भारत – आरोग्य आणि निरामयता केंद्रांचे उद्दिष्ट पूर्ण झाल्यामुळे नव्या भारताला नवीन ऊर्जा मिळणार असल्याचे पंतप्रधान नरेंद्र मोदी यांनी म्हटले आहे. ते म्हणाले की निरोगी नागरिकांमध्ये भारताची समृद्धी वसली आहे. केंद्रीय आरोग्य आणि कुटुंब कल्याण मंत्री डॉ मनसुख मांडवीय यांच्या ट्विटला उत्तर देताना पंतप्रधानांनी ट्विट केले आहे: “निरोगी नागरिकांमधेच भारताची समृद्धी वसली आहे. विक्रमी संख्येने उभारण्यात आलेली ही आरोग्य आणि निरामयता केंद्रे या दिशेने मोठी भूमिका बजावतील. हे यश नव्या भारताला नवीन ऊर्जा देईल”.
पंतप्रधान आणि युक्रेनच्या राष्ट्राध्यक्षांमधे दूरध्वनीवरून चर्चा

नवी दिल्‍ली, 4 ऑक्‍टोबर 2022 पंतप्रधान नरेंद्र मोदी यांनी आज युक्रेनचे राष्ट्राध्यक्ष महामहिम व्होलोदेमिर झेलेन्स्की यांच्याशी दूरध्वनीवरून संवाद साधला. युक्रेनमध्ये सुरू असलेल्या संघर्षावर उभय नेत्यांनी यावेळी चर्चा केली. युद्ध लवकर संपवण्याच्या आवाहनाचा पंतप्रधानांनी पुनरुच्चार केला तसेच संवाद आणि मुत्सद्देगिरीचा मार्ग अवलंबण्याची गरज व्यक्त केली. संघर्षावर लष्करी तोडगा असू शकत नाही, असा ठाम विश्वास त्यांनी व्यक्त केला आणि शांततेसाठीच्या कोणत्याही प्रयत्नांमध्ये योगदान देण्याची भारताची तयारी असल्याचे सांगितले.संयुक्त राष्ट्रांचे अधिकार,आंतरराष्ट्रीय कायदा आणि सर्व देशांच्या सार्वभौमत्व आणि प्रादेशिक अखंडतेचा आदर करण्याच्या महत्त्वाचाही पंतप्रधानांनी पुनरुच्चार केला. युक्रेनसह आण्विक आस्थापनांच्या सुरक्षा आणि संरक्षणाला भारत देत असलेल्या महत्त्वावर पंतप्रधानांनी भर दिला. आण्विक सुविधा धोक्यात आणल्याने सार्वजनिक आरोग्य आणि पर्यावरणावर दूरगामी आणि अनर्थकारी परिणाम होऊ शकतात, हा मुद्दा त्यांनी अधोरेखित केला. नोव्हेंबर 2021 मध्ये ग्लासगो येथे झालेल्या त्यांच्या अखेरच्या बैठकीनंतर आज दोन्ही नेत्यांनी द्विपक्षीय सहकार्याच्या महत्त्वाच्या क्षेत्रांना स्पर्श करत चर्चा केली.
अमेरिकेचे परराष्ट्र मंत्री अँटनी ब्लिंकेन यांनी पंतप्रधान नरेंद्र मोदी यांची भेट घेतली

नवी दिल्ली, 28 जुलै 2021 अमेरिकेचे परराष्ट्र मंत्री अँटनी ब्लिंकेन यांनी आज पंतप्रधान नरेंद्र मोदी यांची सकाळी भेट घेतली. परराष्ट्र मंत्री ब्लिंकेन यांनी राष्ट्राध्यक्ष बायडन आणि उपाध्यक्ष हॅरिस यांच्या वतीने पंतप्रधानांना शुभेच्छा दिल्या. या भेटीपूर्वी त्यांनी परराष्ट्र मंत्री आणि राष्ट्रीय सुरक्षा सल्लागार यांच्याशी केलेल्या फलदायी देवाणघेवाणीविषयी पंतप्रधानांना माहिती दिली आणि संरक्षण, सागरी सुरक्षा, व्यापार आणि गुंतवणूक, हवामान बदल आणि विज्ञान आणि तंत्रज्ञान यासह विविध क्षेत्रात भारत अमेरिका दरम्यानचे धोरणात्मक संबंध आणखी मजबूत करण्याची दृढ वचनबद्धता व्यक्त केली. पंतप्रधानांनी राष्ट्राध्यक्ष बायडन आणि उपाध्यक्ष हॅरिस यांना हार्दिक शुभेच्छा दिल्या आणि कोविड -19 विरुद्ध लढा आणि हवामान बदलाशी संबंधित राष्ट्राध्यक्ष बायडन यांनी घेतलेल्या पुढाकारांबद्दल कौतुक केले. परराष्ट्र मंत्री ब्लिंकेन यांनी भारत आणि अमेरिका यांच्यात विविध द्विपक्षीय आणि बहुपक्षीय मुद्यांवरील वाढते एकमत आणि या त्याला ठोस आणि व्यावहारिक सहकार्यात रूपांतरित करण्यासाठी उभयपक्षी धोरणात्मक भागीदारीच्या बांधिलकीचे कौतुक केले. पंतप्रधान मोदी म्हणाले की, अमेरिका आणि भारत येथील समाज लोकशाही, स्वातंत्र्य आणि मुक्तता या मूल्यांविषयी सखोल प्रतिबद्धता दर्शवितात आणि अमेरिकेतील भारतीय वंशाच्या लोकांनी द्विपक्षीय संबंध वाढविण्यासाठी मोठे योगदान दिले आहे. पंतप्रधानांनी नमूद केले की कोविड -19 मुळे निर्माण झालेली आव्हाने, जागतिक आर्थिक पुनर्प्राप्ती आणि हवामान बदलांच्या पार्श्वभूमीवर येत्या काही वर्षांत भारत-अमेरिका धोरणात्मक भागीदारी जागतिक पातळीवर अधिक महत्त्वपूर्ण ठरेल.
उत्तर भारतात धुळीच्या वादळामुळे जीव गमावलेल्या लोकांच्या कुटुंबियांना PMNRF मधून पंतप्रधानांकडून आर्थिक सहाय्य जाहीर

पंतप्रधान नरेंद्र मोदी यांनी 2 मे 2018 रोजी उत्तर भारतातल्या विविध राज्यांमध्ये धुळीच्या वादळामुळे जीव गमावलेल्या लोकांच्या कुटुंबियांना प्रधानमंत्री राष्ट्रीय मदत निधीतून 2 लाख रुपयांचे आर्थिक सहाय्य जाहीर केले आहे. या वादळात गंभीररित्या जखमी झालेल्या लोकांना देखील पंतप्रधानांनी 50 हजार रुपयांच्या आर्थिक मदतीला मंजूरी दिली आहे.
दिल्ली कन्टोन्मेंटच्या कंधार लाईन्स येथे केंद्रीय विद्यालय क्र. ४च्या बांधकामासाठी केंद्रीय विद्यालय संघटनेला संरक्षण विभागाची ४ एकर जमीन भाडेतत्वावर हस्तांतरित करायला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने दिल्ली कन्टोन्मेंटच्या कंधार लाईन्स येथे केंद्रीय विद्यालय क्र. ४च्या बांधकामासाठी केंद्रीय विद्यालय संघटनेला संरक्षण विभागाची ४ एकर जमीन वार्षिक १ रुपया एवढ्या नाममात्र दराने भाडेतत्वावर हस्तांतरित करायला मंजुरी दिली. पार्श्वभूमी सध्या दिल्ली कन्टोन्मेंट येथील केंद्रीय विद्यालय क्र. 4, सर्व्हे क्र.14 मधील तात्पुरत्या इमारतीत कार्यरत आहे. 1994 मध्ये याची स्थापना करण्यात आली होती. सध्या 956 मुले या शाळेत शिकत आहेत. केंद्रीय विद्यालयाची कायमस्वरूपी इमारत उभी राहिल्यास दिल्ली कॅंटोन्मेंट आणि आसपासच्या परिसरातील मुलांना आवश्यक सुविधांसह योग्य शैक्षणिक वातावरण उपलब्ध होईल.